CELEX: C2005/082/71
Language: fi
Date: 2005-04-02 00:00:00
Title: Asia T-27/05: Carmela Lo Giudicen 14.1.2005 Euroopan yhteisöjen komissiota vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/40
            
         Carmela Lo Giudicen 14.1.2005 Euroopan yhteisöjen komissiota vastaan nostama kanne
   (Asia T-27/05)
   (2005/C 82/71)
   Oikeudenkäyntikieli: ranska
   Carmela Lo Giudice, kotipaikka Strombeek-Bever (Belgia), on nostanut 14.1.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Frédéric Frabetti ja Gilles Bounéou, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin:
   
               1)
            
            
               kumoaa vuoden 2003 (1.1.2003 ja 31.12.2003 välinen ajanjakso) arviointikierroksen
            
         
               2)
            
            
               tai kumoaa 4.5.2004 tehdyn päätöksen, jolla saatettiin päätökseen kantajan uraa koskeva arviointikertomus (UKA) 1.1.2003 ja 31.12.2003 väliseltä jaksolta
            
         
               3)
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on komission virkamies, joutui sairauslomalle 1.12.2003 ja 10.5.2004 väliseksi ajaksi. Komissio laati tämän jakson aikana kantajan uraa koskevan arviointikertomuksen ilman hänen osallistumistaan.
   Kanteensa tueksi kantaja väittää aluksi, että se, että uuden uraa koskevan arviointikertomuksen laatimista koskevan järjestelmän yhteyteen luodut tietokonelomakkeet, jotka täytetään suoraan ruudulle ja tallennetaan henkilöstöhallinnon tietojenkäsittelyjärjestelmään, vastaa samanaikaisten asiakirja-aineistojen luomista, jolla rikotaan henkilöstösääntöjen 26 artiklaa.
   Kantaja väittää myös, että sillä, että hän ei lainkaan osallistunut kertomuksen laatimiseen, rikottiin henkilöstösääntöjen 43 artiklaa, tämän artiklan yleisiä täytäntöönpanosäännöksiä ja hyvän hallinnon, syrjintäkiellon ja omavaltaisten toimenpiteiden kiellon periaatteita. Kantaja vetoaa samassa asiayhteydessä siihen, että harkintavaltaa on käytetty väärin, että perustelut puuttuvat, että luottamuksensuojan periaatetta on loukattu, että ”patere legem quam ipse fecisti” -sääntöä (viranomaisten toimet sitovat niitä niiden myöhemmässä toiminnassa) on rikottu ja että huolenpitovelvollisuutta on laiminlyöty.